open-index/open-wikipedia-markdown huggingface dataset:
Dorothy Hodgkin

**Dorothy Mary Crowfoot Hodgkin** OM FRS HonFRSC (12 Mikat 1910 - 29 Madas 1994) nopo nga songulun puru kimia British ii minamangun do kristal protein, hinombo nakaanu yau do tutungkap Nobel id Kimia ontok toun 1964.

Minopoingkawas yau do teknik Kristalografi Sinar X, iso kaida ii gunoon montok papatantu struktur tolu dimensi molekul. Ii nokito dau di ogumu koimbayatan nopo nga pengesahan struktur penisilin miagal dii naakun di Edward Abraham om Ernst Boris Chain, om struktur vitamin B12, hinombo minonguhup dau montok mamalantoi tutungkap Nobel id Kimia. Ontok toun 1969, kahapas 35 toun poingkalaja, milo yau popotolinahas do struktur insulin.

Yau nopo nga noitutunan sabaagi iso saintis perintis id gana ponoriukan kristalografi sinar-X kokomoi Biomolekul, ii nokosiliu kakamot toponsol id gana biologi struktur.

## Sukuon
Eleanor Roosevelt

**Anne Eleanor Roosevelt** (; 11 Gumas 1884 – 7 Milau, 1962) nopo nga songulun lundu politik, diplomat om aktiviti Amerika. Isido nopo nga momuru sabaagi Tondu Koiso Amerika Syarikat mantad wulan Gomot 1933 gisom Ngiop 1945 masaan sawo dau nokosiliu sabaagi Presiden Franklin D. Roosevelt solinaid apat pangan, minoposiliu dau sabaagi tondu ii alaid do nokosiliu sabaagi Mobi Amerika Syarikat. Roosevelt momuru sabaagi Mobi Amerika Syarikat id Pitimungan Agung PBB mantad 1945 gisom 1952.} Presiden Harry S. Truman kahapas dii minomolohou dau sabaagi "Tondu Koiso id Poomogunan" id pamantangan kumaa kinogompoton dau id hak asasi tulun.

## Sukuon
Elica Paujin

**Angelica Paujin** (nosusu 20 Milau 1999) nopo nga songulun susuminding tondu mantad Sabah om bontugan do realiti TV, *[[Mentor Milenia 2017]]* om *Stariser: Mencari Bintang Nusantara* edisi perdana 2020. Ontok toun 2022, isido nopo nga mamaampayat do program realiti Astro, *[[Big Stage]]* timpu kaapat om nakalantoi sabaagi bontugan do timpu dii.

## Kointutunan
Nosusu i Elica ontok 20 Milau 1999 om pinagayo id Tambunan,Sabah, isido nopo nga tanak gulu mantad apat tulun mogiadi-adi. Isido nopo nga tinaru Dusun. Suai ko' Mentor Milenia 2017, koumbal nogi isido suminuang do piboi'an Idola Tokoro 3 om minongkiala' gisom taang separuh akhir ontok 11 toun umul dau.

## Buruon
### 2010: Idola Tokoro 3

### 2017: ''Mentor Milenia 2017''

Nopili i Elica do mampayat id *Mentor Milenia 2017* om nakalantoi isido do mamagayat rahi di Akim montok poposiliu i Elica sabaagi protégé dau. Nakalantoi i Elica kuminaa id taang tohuri ababayan dii om monoguang isido do apat tulun monongkiala, Usop (Muhammad Saiful Naim Muhd Noor), Along (Mohamad Rozaimi Rosli) om Syeera (Nur Syaheera Abd Aziz).

Sumusuhut nopo nga sinding-sinding di pinosolimbou dau montok konsert tikid minggu do *Mentor Milenia 2017*:

### 2017–2019: Single kumoiso om koimaganan sinding-sinding boros Dusun
Pinapalabus i Elica do single kumoiso dau, "Bila Nanti" ontok Mahas 2017 maya Paradox Music. Sundung ingkaa, okuri o sokodung mantad mononokodung. I Elica nopo nga iso mantad do artis i nosusu id Sabah i minomonsoi do kosolimbahan id Festival Muzik om Kopokitanan Eko Kotombuluyan Tambunan i pinaharo ontok 25 Milau 2017 montok mompromosi do Toun Tumombului Tambunan 2017. Artis di nokohompit nopo nga i Rosario Bianis, Francis Landong, Esther Applunius Chin, George Lian, Jestie Alexius, om ogumu po suai.

Kotimpuun do Gomot 2018, isido nopo nga id siriba do Rhythm & Rhyme Entertainment. Ontok Gumas 2018, nopili i Elica montok mobi do Malaysia Festival K-Pop Pomogunan Changwon 2018 id suang kategori vokal. Single kumoduo di Elica nopo nga kirantak do K-pop, "Kau Lah!" pinalabus ontok Milau 2018. Pinapalabus nogi i Elica do sinding-sinding id boros Dusun. Iso ko' mantad single dau nopo nga *Araatan* i nokosiliu do Bontugan Sinding Nointutunan Kadazan Dusun Murut (KDM) 2019.

### 2020-kini: "Stariser: Mogihum Rombituon Nusantara" om ''Big Stage''
Ontok Ngiop 2020, nopili i Elica sabaagi iso mantad onom finalis do ababayan realiti kohiakan nusantara, "Stariser : Mogihum Rombituon Nusantara" edisi perdana 2020 om sumusuhut nokosiliu do bontugan poinggonop do ababayan dii. Minogowit isido do sinding "Haram" om nakalantoi isido miampai minogowit tusin kinalantayon soginumu RM10,000.

Sumusuhut nopo nga sinding-sinding di noowit di Elica montok piboi'an "Stariser : Mogihum Rombituon Nusantara" edisi perdana 2020::

Ontok toun 2022, nopili i Elica sabaagi iso mantad 11 mamaampayat *[[Big Stage]]* musim kaapat om nokosiliu do bontugan. Nakaala' isido apat mamaampayat di suai, om nakaanu isido tusin soginumu RM100,000 om trofi.

Sumusuhut nopo nga sinding-sinding i noowit dau montok konsert tikid minggu do *Big Stage*:

## Sukuon
Elizabeth Angela Marguerite Bowes-Lyon

**Elizabeth Angela Marguerite Bowes-Lyon**(4 Magus 1900 - 30 Gomot 2002) nopo nga rani mantad United Kingdom om nogi Dominions montok do  British Commonwealth ontok di 11 Momuhau 1936 gisom 6 Mansak 1952 sabaagi sawo di King Geoge VI. Isido nopo nga miandad sabaagi rani India di kotohuri gisom nokotingkod ii British Raj ontok Magus 1947. Ointutunan isido sabaagi Queen Elizabeth The Queen Mother soira minidu pogun o sawo disido montok mongilag koborulongon miampai tanak dau i Queen Elizabeth II.

## Nuut

## Sukuon

## Pambasaan potilombus
* 

## Noputan labus

* Queen Elizabeth The Queen Mother at the official website of the Royal Family
* Queen Elizabeth at the official website of the Royal Collection Trust
* 
*
El Kerma

**El Kerma** nopo nga iso **[[:ms:Senarai_komun_di_Algeria|komun]]** id wilayah :ms:Wilayah_Oran, :ms:Algeria.

## Rujukan
Elizabeth II

**Elizabeth II** (Elizabeth Alexandra Mary; 21 Ngiop 1926 – 8 Manom 2022) nopo nga Ratu United Kingdom om alam Komanwel di suai mantad 6 Februari 1952, gisom kinoiduan pogun disido ontok toun 2022. Isido nopo nga rani kumaa 32 pogun 'berdaulat' solinaid koposion disido om 15 pogun ontok timpu kinoiduan pogun disido. Pomolintahan disido solinaid 70 toun om 214 tadau nopo nga timpu di bobos alaid mantad ko' nombo- nombo laja British om pomolintahan bobos tanaru di poinhimag mantad koinsanai laja tondu id sajara.

## Koposion pogulu
Pinorani i Elizabeth ontok 02:40 (GMT) maso 21 Ngiop 1926 maamaso do pomolintahan do todu disido id sampaping do tapa dau, Laja George V. Tapa dau, Duke York (sumusuhut Raja George VI), nopo nga tanak koduo di George V. Tama disido, Duchess York (sumusuhut Permaisuri Elizabeth Permaisuri Bonda), nopo nga tanak komulakan kumaa songulun bangsawan Scotland, Claude Bowes-Lyon, Earl Strathmore om Kinghorne ko-14. Elizabeth pinorani id walai London (17 Bruton Street, Mayfair) maya pamayayakan Caesarean. Binaptis isido di Uskup Agung York mantad Gereja Anglikan, Cosmo Gordon Lang, id gereja sondii Istana Buckingham ontok 29 Mikat om minomungaran Elizabeth kopihondot ngaran molohing dau tondu. Ngaran Alexandra nopo nga kopihondot miampai ngaran kooduan id sampaping tapa dau i noiduan pogun onom tulan pogulu po di. Ngaran Mary kopihondot kooduan id sampaping tapa dau linohou "Lilibet" di tongopaganakan poinsomok id nombo do ilo no o ngaran di pinolohou dau kumaa sondii id timpuunon poo. Lision kopio isido di toduon dau George V. Elizabeth minolohou George V sabaagi  "*Grandpa England*" (Datuk England). Id suang do abal ointutunan om monuunuat di monuunuat biografi sumusuhut, kotombuluyan di Elizabeth di asaru maamaso toduon dau sumakit ontok toun 1929 rinayou tu pinopoinsawat sunduan di toduon dau om monguhup ponondulianan kolingasan di toduon dau diri.

## Nuut
Elizabeth Tan

**Elizabeth Tan Su Mei** (Boros Sina: 谭素美) nopo nga songulun modsisinding, model om mimingkono' pusakag Sina Malaysia. Koponimpuunan Elizabeth karaja'on muzik dau ontok toun 2014 miampai papaasil album solo dau, "Knock Knock", "Setia" di popokito Faizal Tahir (2015), om "Tabah" (2016). Suai ko mantad ilo, koponimpuunan isido karaja'on lakunan dau maya "Usop Wilcha Meghonjang Makhluk Muzium" (2015), sinuhuan Shy8. toilaan dau id gana muzik noiktiraf soira nacalon isido montok "Artis Baru Terbaik" id ababayan toluod "Anugerah Planet Muzik" ontok 2015.

## Karier
Elizabeth Tan, ointutunan nogi sabaagi Lizzy, minongimpuun do karier muzik maya poposuang vidiu id YouTube, sumoonu mamain no do ukulele. Soboogian nopo sinding i numaan kawagu disido sindingo nga "Pencuri" di Mark Adam, "Kantoi" di Zee Avi, "Maafkan Aku", om piipiro sinding di Yuna, miagal do "Terukir Di Bintang", "Deeper Conversation".

Lobi nointutunan isido do tulun ginumuan maya sinding "Havoc" i sindingon di Joe Flizzow id kolimpupuson toun 2014. Kalaps nokosolimbou vidiu dii, rinomut isido do piipiro syarikat rakaman montok sumiliu artis rakaman diolo.

## Sukuon
Ella

**Nor Zila Haji Aminuddin** toi ko' lobi ointutunan sabaagi **Ella** (nosusu ontok 31 Madas 1966) nopo nga songulun modsisinding, pemuzik om mimingkono tondu Malaysia. Nosusu id Gelugor, Pulau Pinang, minimpuun o karaja disido ontok 1983 di 17 nogi o toun miampai mampayat tinimungan Moonracker pogulu minidu mantad tinimungan dii om mimparagat sabaagi modsisinding id kelab malam. Soira nointutunan sabaagi modsisinding kelab malam, nokito o kabaalan disido do iso tinimungan rock, The Boys i sumusuhut pinungaranan sabaagi Ella & The Boys id nombo nointutunan yolo maya sinding "Dua Insan Bercinta".

## Sukuon
Elly Arifin

**Nurul Elyana Kamalul Arifin** (nosusu ontok 21 Milau 1989) toi ko lobi ointutunan sabaagi i **Elly Arifin** nopo nga mimingkono, momuruan ababayan, wartawan om penerbit tondu Malaysia. Ointutunan isido tu minomuruan do ababayan televisyen miagal do *HLive*, *Unplugged* om *Propaganza* id saluran Astro Ria.

## Koposion
Nokopiongoi isido miampai mimingkono om pelawak Jiggy Masin ontok 9 Manom 2016, nga nokopiada ontok Milatok 2020.

## Filemografi

### Filem

### Drama

### Televisyen

## Sukuon

## Pautan labus
* 
*
Ellen Pao

**Ellen Kangru Pao** (nosusu ontok 1970) nopo nga songulun pelabur om aktivis Amerika Syarikat. Isido nopo nga songulun mantad di minonuridong do koisaan au maganu untung Project Include om bagas CEO Reddit.

## Koposion
Sinumawo i Pao miampai di Roger Kuo. Nga minida yolo. Sinumawo kawagu isido miampai di Buddy Fletcher. Nokopiruba yolo id karamayan Institut Aspen ontok pintangaan 2007, kalapas nalantik goduo yolo sabaagi Felo Crown. Kitanak i Pao om Fletcher do songulun tanak tondu. Pao nopo nga songulun Vegetarian.

## Sukuon
Emilia Contessa

**Nur Indah Cintra Sukma Munsyi** toi ko' lobi ointutunan sabaagi **Emilia Contessa** (27 Manom 1957–27 Milatok 2025) nopo nga songulun susuminding om mimingkono' tondu Indonesia di nointutunan kopio id ASEAN. Isido nogi nga haro songulun tanak, i Denada Elizabeth Anggia Ayu (nosusu ontok toun 1978). Isido nogi nga songulun susuminding dangdut.

## Diskografi

### Sinding
* Putri Dusun
* Oh, Tuhan
* Permintaan Terakhir
* Djula-djuli Surabaja
* Tak Kuasa Kuhindari
* Mungkinkah
* Penasaran
* Kudaku Lari
* Mimpi Sedih

## Filemografi
* *[[Brandal-Brandal Metropolitan]]* (1971)
* *[[Tanah Gersang]]* (1971)
* *[[Dalam Sinar Matanya]]* (1972)
* *[[Pelangi di Langit Singosari]]* (1972)
* *[[Perkawinan (filem)|Perkawinan]]* (1972)
* *[[Takkan Kulepaskan]]* (1972)
* *[[Dosa di Atas Dosa]]* (1973)
* *[[Akhir Sebuah Impian]]* (1973)
* *[[Tokoh (filem)|Tokoh]]* (1973)
* *[[Perempuan (filem)|Perempuan]]* (1973)
* *[[Aku Mau Hidup]]* (1974)
* *[[Calon Sarjana]]* (1974)
* *[[Pilih Menantu]]* (1974)
* *[[Ratapan Anak Tiri]]* (1974)
* *[[Tangisan Ibu Tiri]]* (1974)
* *[[Tetesan Air Mata Ibu]]* (1974)
* *[[Benyamin Raja Lenong]]* (1975)
* *[[Senja di Pantai Losari]]* (1975)
* *[[Memble Tapi Kece]]* (1986)

## Sukuon
Emma Stone

**Emily Jean Stone** ii lobi notutunan sabaagi **Emma Stone** (Nosusu ontok 6 Milau 1988) nopo nga songulun mimingkono' mantad Amerika Syarikat. Yau nopo nga iso mantad misingkono' di nakaanu do bayaran di togumu id pogun ontok toun 2015, nakaanu yau do mogikakaawo gaa miagal ko Anugerah Akademi, Anugerah BAFTA, om tolu Anugerah Screen Actors Guild. Nokosuang nogi yau id ''Forbes  Celebrity'' 100 ontok toun 2013 om  Time 100 ontok 2017, om oilaan di media sabaagi misingkono' tondu di bobos kitoilaan id sukod dau.
Emma Watson

**Emma Charlotte Duerre Watson** (nosusu ontok 15 Ngiop 1990) nopo nga tanak koiso mantad duo miadi-adi kumaa Chris om Jacqualine Watson,  luyak di baino nokopiada' no. Tadi kusai dau pinomungaranan i Alex. Sabaagi sumandak tomulok, poingion id Watson miampai paganakan dau id Oxford, England om id Paris, Perancis. Suminikul isido id The Dragon School, Sekolah Persediaan nointutunan id Oxford.

Pogulu minisingkono id filom *Harry Potter*, koinganan minsingkono Watson kihad. Dadi, okoro o tonggungan dau id pinsingkonoon poingampai no ngawi id filon *Arthur: The Young Years* dan *The Happy Prince*. Abaabayan sikul suai poingampai ngawi *Daisy Pratt Poetry Competition*. Id umul turu toun, nakalantoi isido id taang koiso id umul dau. 

Ontok Mikat 2010, nakaanu i Emma kasagaan sabaagi misisingkono apangkal montok filom *The perks of Being a Wallflower* om nokotimpuun ontok toun 2011 pinotimpuun o filom diti pangamballan om pinokito di layar perak ontok toun 2012. Minisingkono nogi isido id filom miagal ko' *the Bling Ring* (2013), *This is The End* (2013), *Noah* (2014),om ogumu po suai. Ontok Gumas 2013, nopili isido sabaagi  “*Women of the Year*” do majalah GQ.

**Pogun Model**

Ontok toun 2008, Akhbar British pinoboros do gontian di Emma i Kiera Knightley sabaagi wuros Chanel, nga koduo-duo diolo mongolim ahal di. Ontok  Mahas 2009, minandatangan i Emma do kontrak miampai  Burberry sabaagi duta fesyen montok timpu magalang toi ko salji om minoboros isido do nokotorimo isido baraian soginumu onom numbul. Nokoimbulai isido sabaagi wuros kawawagu id Burberry ontok toun 2010 ontok timpu magadau miampai tabang dau, Alex. Ontok wulan Mansak, nakalantoi isido id anugerah Ikon Stail montok majalah ointutunan id  British, Elle mantad di Dame Vivienne Westwood. Emma Watson pointilombus duminadi model kikaliber soira minandatangan kontrak miampai syarikat kosmetik Lancome ontok Gomot 2011.
England

**England** nopo nga iso pogun di poinsuang id United Kingdom. Kinoyonon nopo pogun diti nga hilo id pulau do  Great Britain, i poinghanggum  62%, om lobi ogumu mantad 100 poinsampaping pulau di tongokoro. Pogun diti miilang pialatan miampai  Scotland hilo id koibutan om pialatan di tiso nopo miampai pogun Wales id kotonobon om i suai nopo nga poinsorili do rahat koibutan nogi English Channel id kabaatan,  Celtic Sea id kabaatan kotonobon, om  Irish Sea id kotonobon. Continental Europe nopo nga id kabaatan kosilahan, om Ireland id kotonobon. Id koponimungan tulun 2021 , soginumu  56,490,048 tulun hilo. London nopo iso ama' pogun om pogun di bobos tagayo.

Kinoyonon di baino lohowon do pogun England nopo noiyanan do tulun moden masa'on  Upper Paleolithic. Naanu ngaran diti mantad di Angles, iso bansa Germanic di maso 5 om 6 ribu toun. Nadadi England iso pogun di miiso id toun 10 abad om kibagas tagayo montok koubasanan om kooturan pogun mantad timpu nokita'an di notimpuunan masa'on toun 15 noribuan. Kingdom of England, di poinghanggum pogun Wales kalapas  1535, au no nadadi iso pogun ontok 1 Mikat 1707,  when Acts of Union minangaanu bagas politik kumaa do nadadi nodi Kingdom of Great Britain.

England nopo nga toud do boros inggeris, Inggeris sistom di sah (hinonggo iti nopo nga impohon kooturan id sistom do kogumuan pogun ), kotinanan mimbuul, om raan kristian Anglican ; sistom parlimen diti noguno kogumuan sistom parlimen id pogun suai. Nokotimpuun revolusi gana kopolobusan ontok timpu 18 noribuan toun id England, nokoposiliu do tulun ginumuan sabaagi tulun ginumuan di kumoiso id gana kopolobusan pogun. England nopo nga iso kinoyonon do duo sikul poginabasan takawas di nakalaid no id pomogunan maya gana mimboros inggeris : Sikul Poginabasan Takawas do Oxford, nokotimpuun ontok 1096, om Sikul Poginabasan Takawas do Cambridge, nokotimpuun ontok  1209. Koduo-duo Sikul Poginabasan Takawas diti nga poingkawas miamung do Sikul Poginabasan Takawas id pomogunan di suai.

Bontuk katanaan England nopo nga poinulu om arantai osiriba loolobi po di piintangaan pogun om kabaatan.  Kinoyonon do nulu-nulu nopo nga kogumuan hilo id koibutan om kotonobon, poingghanggum Dartmoor, Lake District,  Pennines, om Shropshire Hills. Kinoyonon  London metropolitan haro soginumu 14.2 riong tulun ontok 2021 om mobi  United Kingdom's bobos tagayo metropolitan area. Ginumu tulun England nopo nga  56.3&nbsp;riong mobi   84% do tulun  United Kingdom, kogumuan nopo nga hilo id London, Kabaatan kosilahan , om  Midlands,  koibutan kotonobon, koibutan kosilahan, nogi Yorkshire, hinonggo nakaanu popoingkawas gana kopolobusan ontok 19 noribuan toun.

## Sukuon
Eropah

**Eropah** nopo nga iso bonua id pialatan do Rahat Atlantik id kotonobon, Rahat Artik id koibutan om Konulu'an Ural miampai Bawang Ural id Kosilahon, Rahat Kaspia, Konulu'an Caucasus om Rahat oitom id kabaatan-kosilahon om Rahat Mediterranean id Kabaatan.

Mantad ginayo, Eropah nopo nga benua koduo bobos tokoro id pomogunan, ii no tu 10,400,000 km2 ii minoposiliu do kinoyonon diti agayo tokuri ko mantad Australia. Id aspek mogigion, Eropah nopo nga haro mogigion kotolu togumu kalaps Asia om Afrika. Ginumu do mogigion id Eropah ontok toun 2001 nopo nga soginumu 666,498,000, aga'-aga' iso perturu populais id pogun. Haro kiikiro 50 pogun id Eropah. 

## Etimologi
Id suang Mitologi Yunani, Europe (Bahasa Yunani Kuno: Εὐρώπη, *Eurṓpē*) nopo nga songulun rani Phoenicia i nagakom Zeus i nosiliu do  yang menjelma sebagai seekor sapi gontoluhan opurak.Noowit isido kumaa pulau Kriti id nombo minogosusu isido tangaanak di Minos, Rhadamanthus om Sarpedon. Tumanud Homeros, Eropa (Boros Greek: Εὐρώπη), nopo nga songulun rani mitologi. Minimpuun do gunoon o ngaran *Europe* montok koiyonon id kosilahon disan rahat Laut Aegia Yunani ontok 700 SM om nokotongkop o rati dau kumaa pogun ngaawi ponong id koibutan mantad di 500 SM. 

## Sukuon
Erra Fazira

**Fazira Wan Chek** (nosusu ontok 9 Mansak 1974) toi ko' atau lebih dikenali sebagai **Erra Fazira** lobi ointutunan sabaagi do Erra Fazira nopo songulun peragawati, model, susuminding, mimingkono, momuruan abaabayan om nogi penerbit. Nosusu om guminayo id Rawang, Selangor, minongimpuun i Erra do karaja inus ontok di 17 toun miampai sinumiliu modsisinding id iso kopokitanan id siriba tapanai tambalut do tama dau, i modsisinding Dayangku Intan. Mantad dii, nakaanu isido kosiwatan do momonsoi kopokitanan kumoinsan id televisyen ontok toun 1991 maya nosiliu momuruan ababayan montok ababayan muzikal tadau raya miampai artis-artis veteran, *[[Temasya Aidilfitri|Variasi Aidilfitri]]*. 

## Sukuon
Erti Cinta

**Erti Cinta** nopo nga album studio koiso mantad do susuminding om mimingkono Malaysia, Maya Karin, i pinalabus ontok do Milau 2001 mantad do MIG Records. Album diti nopo nga nokoponguhup do disido nokotorimo do pencalonan sabaagi do kategori Artis Wagu Bobos Abantug om nogi Video Tosonong id Anugerah Industri Muzik ke-9, om nakadagang soginumu do 10,000 unit id Malaysia no.

## Sukuon
Eugene

**Kim Yoo-jin** (nosusu 3 Gomot 1981), ointutunan sabaagi **Eugene**, nopo nga songulun susuminding, minsisingkono om momuruan ababayan Kabaatan Korea. Isido nopo nga puru tinimungan tondu K-pop, S.E.S. Nakapalabus isido duo album solo om minsingkono id mogisuusuai Drama Korea om nogi nosiliu momuruan ababayan montok piipiro program.

Sabaagi songulun minsisingkono, nakaamung i Eugene id piipiro drama televisyen om movie, minimpuun minsingkono id KBS2 *Loving You* (2002). Kono nopo disido di ointutunan nga kohompit no *[[Save the Last Dance for Me (TV series)|Save the Last Dance for Me]]* (2004), *[[Wonderful Life (2005 TV series)|Wonderful Life]]* (2005), *[[Bread, Love and Dreams (TV series)|Bread, Love and Dreams]]* (2010), *[[A Hundred Year Legacy]]* (2013), *[[All About My Mom]]* (2015) om *[[The Penthouse: War in Life]]* (2020–2021).

## Koposion Pogulu
Nosusu i Eugene id Seoul, Korea Selatan. Maya sogu taki dau, i poitimporon id Guam, minundaliu o paganakan disido kumaa id Guam kalapas nopupusan dau semester koiso sikul tosiriba toun 5. Suminikul isido id Agueda I. Johnston Middle School mantad Gumas 1992 gisom Mahas 1995, om John F. Kennedy High School mantad Mahas gisom Manom 1996. Ginumuli isido id Korea miampai tama om tadi tondu montok momupus sikul takawas, om nakalantoi id Korea Kent Foreign School, Seoul ontok Mahas 1999. Id sikul takawas, nakaanu isido kredit A montok lobi 80% o mato balajaran. Id sikul tosiriba, kiwaa 23 mantad 24 mato balajaran i nakaanu do gaa. Id sikul takawas, oruhai no oinsanan do abantug o mato balajaran disido.

## Sukuon
Eurasia

**Eurasia** nopo nga iso tana agayo ii pohompit do 52,990,000 km2 (20,846,000 watu2) toi ko' aga'-aga' 10.6% mantad rinantai Pomogunan (36.2% koiyonon tana. Asaasaru monindu sabaagi benua tunggal, Eurasia kiharo mantad benua sandad Eropah om Asia (miampai Eurasia kosili songinan mantad duo tua' boros gembleng), iso konsep  ii kitadau wulan gisom era antik klasik. Afro-Eurasia, nopo nga 2 tinimungan benua ii no tu Eurasia om Afrika ii nokopiruba id Terusan Seuz.

Eurasia noiyonon do somok no 4.6 bilion mongingion, lobi mantad 72.5% ginumu tulun id pomogunan. Haro daua' nga fakta diri kakal po do poinsuang id pibanta'an ii nokoboros do tulun koiso' nopo nga nokorikot id Eurasia mantad benua Afrika, naga'aga do sorili 125,000 gisom 60,000 toun di nakatalib.

## Sukuon
Evelyn Annol

**Evelyn Annol** (nosusu 18 Mansak 1964) nopo nga songulun mongingia di nokopogulu kopio do minonimpuun pongiaan Boros Kadazan. Maso nopo dii nga au po nokosuang o pongiaan Boros Kadazandusun id kurikulum pongiaan taang tosiriba. Isido nogi nga songulun mantad di minonuat do kurikulum PPISMP, PISMP om PDPP id IPG Kampus Kent i nokoimpou do tier 1 Boros Kadazandusun id pototongkop  IPG Malaysia.
Epifani

**Epifani** (boros Yunani Koine: ἐπιφάνεια, *epiphaneia*, "pinopokito", "kinointalangan") toi ko' **Teofani** (boros Yunani Kuno (ἡ) Θεοφάνεια, *Τheophaneia* kirati do "kinointalangan do Tuhan"), toi ko' **Hari Raya Penampakan Tuhan.** Tadau nopo diti nga iso tadau kapanaandakan id ugama' do denominasi gereja Kristian ontok do 6 Milatok id nombo do manaandak wahyu Allah sabaagi tulun i nointutunan Yesus Kristus. Suai ko ilo', Efipani nogi diti nga kokomoi do kopointalangan / manifestasi di Yesus Kristus kumaa do pomogunan maya bontuk do kinosusuon Disio. Id gereja do Gereja Ritus Barat om Timur, kikotumbayaan yolo do miagal kokomoi do Epifani (Manifestasi Yesus Kristus) kumaa do tulun sompomogunan nga misuai i o kopomuhandaman do kinaantakan.  

Sumusuhut, id suang do Gereja Barat, Epifani nopo nga montok do momuhondom toi ko' momunsorou kawagu do kinorikatan do tulun Majus i mantad do Timur toi ko' Tiga Raja i minongoi ompuya' di Yesus ontok di kosusuusu. Kinaantakan diti popokito do Manifestasi Bayi Yesus Kristus kumaa tulun Yahudi suai ko' bansa' Yahudi i kirati do pointongkop pogun sabaagi do Anak Allah.   

Sundung pia miagal diri nga nung id Gereja Timur, Efipani nopo diti nga taandakon diolo montok do momunsorou kawagu kinoponsuan di Yesus Kristus id Sungai Yordan maya di Yohanes Pembaptis. Kinaantakan diti popokito do Manifestasi Yesus Kristus nopo nga minonimpuun do karya pelayanan Dau sabaagi  Anak Allah toi ko' oinsaru nogi do lohoon sabaagi do Teofani. Suai ko ilo', id Gereja Ritus Timur, Epifani nopo diti nga nointutunan nogi sabaagi do dunduk kapanaandakan tadau Natal toi ko' tadau Kinosusuon di Yesus Kristus id nombo do pomuhandaman iti mantad 25 Momuhau gisom do 5 Milatok monikid toun. 

Maya do ahal diti, okito do tadau Epifani nopo nga misuai o kinaantakan do panaandakan id pogun Barat om Timur nga miagal i kasari o kotumbayaan id nombo do kotumbayaan nopo dau nga kokomoi do Manifestasi Bayi Yesus Kristus.  

## Intangan kawagu

* Kelahiran Yesus
* Natal

## Sukuon
Exhuma

***Exhuma*** () nopo nga  filem koumpuronok poinlosok toun 2024 do South Korean, nosuat om pinuru di  Jang Jae-hyun, om pinokono di Choi Min-sik, Kim Go-eun, Yoo Hae-jin om Lee Do-hyun. Filem diti pinopohompit do misteri karalanon koukadan do lobong di au songkuro osonong, panakasabab do koutuson di kotumporosi.

Pinatayang o *Exhuma* id boogian Forum hilo 74th Berlin International Film Festival Ontok Mansak 16, 2024. Pinosoliwan di totopot id teater do South Korean ontok Mansak 22 maya Showbox. 

Maganu do prestasi kutak upis, filem diti minongukab kutak upis 1 South Korean om pinopohuyud 336,114 kosuangan, ii no kopongukaban bobos tosonong montok filem Korea do toun 2024. Filem diti nakaanu  riong id kutak upis id sontob pomogunan, poposiliu do filem diti sabaagi highest-grossing film of 2024 at the South Korean Box office. Nokonumbur nogi id List of highest-grossing films in South Korea id taang ko-6 montok Domestic films by gross om taang ko 16 id Domestic films by admissions as per the Korean Film Council..

## Plot
Korean shaman di poingaran-ngaran, Hwa-rim (Kim Go-eun) om tanak tudukan dau , Bong-gil (Lee Do-hyun) pinadaftar do iso paganakan di kiharo-haro montok mongintutun toruol misteri tanak kusai di kosuususu id paganakan di. Nokoilo i Hwa-rim do palad-palad dii sabaagi 'Lohou lobong', Kodoodouwan odu muyang di kidandam kumaa diolo. Tulu paganakan dii,i Park Ji-Yong, minanahak kotumbayaan kumaa diolo do popoundaliu do lobong montok popotoronong, muyang, taki disio. pentrust them to relocate the grave to appease the ancestor, his grandfather. Minaganu i Hwa-rim do tambalut sangkalaja, mongingia do Feng shui i Kim Sang-deok (Choi Min-sik) om Mongungudar namatai i Yeong-geun (Yoo Hae-jin).

## Sukuon
Fadhlina Sidek

**Fadhlina binti Sidek** i nosusu ontok 16 Gumas 1977 nopo nga puruan Dewan Rakyat do Nibong Tebal om nokoumbal nosiliu puru Dewan Negara mantad toun 2021 gisom Milau 2022. Isido nogi nga songulun Menteri Pendidikan id siriba do Kabinet Anwar Ibrahim. Id suang gana parti, isido nopo nga Luguan Tondu do Parti Keadilan Rakyat (PKR), parti komponen Pakatan Harapan mantad Madas 2022.

## Paganakan
Isido nopo nga tanak do bagas Presiden ABIM, Siddiq Fadzil i noiduan no pogun ontok di toun 2021.

## Politik

### Parti Keadilan Rakyat
Nakalantoi i Fadhlina do jawatan sabaagi Luguan Angkatan Wanita Parti Keadilan Rakyat ontok pomilian PKR montok sesi 2021-2024.

## Kootuson do pilihan raya

## Sukuon
Farida Mohd Ali

Datuk **Farida Mohd Ali** nopo nga pemangku Luguan Pengarah Jabatan Perkhidmatan Awam Malaysia mimpuun 2 Madas 2012. 

Minonowoli i Farida Mohd Ali di Tan Sri Abu Bakar Abdullah (57 toun) i nakaawi perkhidmatan kalapas momuru miampai porinta solinaid 25 tounn. Pogulu diti, Farida nopo nga Timbalan Luguan Pengarah Perkhidmatan Awam (Pembangunan) . Minopoilo o Ketua Setiausaha Negara, Datuk Seri Dr Ali Hamsa do masaan nogi o porinta mangadang om monoinu calon i kosudong montok jawatan Luguan Pengarah Perkhidmatan Awam di wagu.

Ngaran tondu suai i monongkiala montok  jawatan dii nopo nga i  Datuk Madinah Mohamad i naaga momuruan ginoris karaja 140,000 tulun. Madinah nopo nga mantad Kementerian Sains, Teknologi om Inovasi , setiausaha agung i nakakalaja id mogisuusuai agensi kaampai no JPA, Kementerian Kerja Raya om Jabatan Perpaduan Negara om Integrasi. Ii nopo kagu narait nga Datuk Dr Noorul Ainur Mohd Nur, Luguan Setiausaha Kementerian Koburuon Tondu, Paganakan om Moomomogun. 

## Sukuon
Fatimah Binti Maimun

**Fatimah binti Maimun bin Hibatullah**, songulun tondu kiugama Islam ii minidu pogun (wafat) ontok tadau Kukuak, 7 Rejab 475 Hijrah (2 Momuhau 1082 M). Sinuat o watu nisan dau momoguno boros Arab miampai pimato kaligrafi kikowoowoyoon do Kufi, om oilaan nogi sabaagi nisan lobong Islam totuo' ii noihum id Nusantara. Lobong diti nopo nga hilo id kampung Leran, Kecamatan Manyar, 5 km mooi id koibutan kota Gresik, Jawa Timur.
Watu nisan dii nopo nga iso data arkeologi kokomoi koulaion do tongotulun Islam id koiyonon pantai koibutan Jawa Timur. Kowoowoyoon Kufi id watu nisan di Fatimah popokito do rurumikot id koiyonon dii, i kiwaa tongotulun mantad Timur Tengah om yolo nopo nga tongopapataran. Ii no tu, watu nisan kikoulalaho' Kufi nga noihum nogi id Phanrang, Champa selatan. Pionitan pitaranan do Champa-Jawa Timur dii nopo nga sabaagian buris do pitaranan togotulun Islam ontok ohotusan ko-11 ii poinghanggum no do boogian kabaatan China, India om Timur Tengah.

## Legenda
Sukuon poinsuat totuo' ii minonuat do legenda *Sajara Banten* kokomoi sogulun tondu (puteri) mantad Leran, sinuat ontok toun 1662 toi ko 1663. Narait do maso suminilam o Jawa, songulun tondu ii kingaran do i Putri Suwari mantad Leran pinahaboi miampai do woyoon (raja) tohuri mantad Majapahit. 

Jean Pierre Moquette nga pinosusui nogi do lagenda sandad ii sinuat dau maso tuminombului hilo id Leran. Tumanud disio, lobong dii nopo nga sinanganu do songulun puteri raja kingaran do i Putri Dewi Suwari, ii kitonggungan toponsol id kotimpuunan do sajara Islam id pulau Jawa. Tondu dii minangan poonito sabaagi sawo toi ko i'iia'on di Maulana Malik Ibrahim (napatai ontok 882 H/1418 M, pinolobong id Kota Gersik), wali di ointutunan no tomod. Sundung po ingkaa nga, Lagenda diti au notorimo tu kiwaa pialatan 400 toun koduo-duo tokoh diti.

## Boros poinsuat id watu nisan
Kiwaa turu rulud o inskripsi id nisan dii. Binasa di J.P Moquette ii pinadalin di Muh. Yamin om suusuai po:

* *Atas nama Tuhan Allah Yang Maha Penyayang dan Maha Pemurah*
* *Tiap-tiap makhluk yang hidup di atas bumi itu adalah bersifat fana*
* *Tetapi wajah Tuhan-mu yang bersemarak dan gemilang itu tetap kekal adanya*
* *Inilah kuburan wanita yang menjadi kurban syahid bernama Fatimah binti Maimun*
* *Putera Hibatu'llah yang berpulang pada hari Jumiyad ketika tujuh*
* *Sudah berlewat bulan Rajab dan pada tahun 495*
* *Yang menjadi kemurahan Tuhan Allah Yang Maha Tinggi*
* *Bersama pula Rasulnya Mulia*

Rulud koiso nopo nga *basmalah*, rulud 2-3 nopo nga naanu mantad Surah Ar-Rahman ayat 25-26, ii umum id suang epitaf umat Muslin, poinpangkal no id Mesir.

## Sukuon
Fatimah Abu Bakar

**Fatimah Binti Abu Bakar** (nosusu ontok 3 Gomot 1955) songulun mimingkono', wartawan om nogi monunuat id Malaysia. Suai ko kikalaja do mimingkono', koumbal isido nadadi do wartawan om monuunuat abal *New Straits Time* nogi naanu sabagi mongiingia id *Akademi Fantasia*. I Sharifah Aleya, Sharifah Amani, Sharifah Aleysha om Sharifah Aryana, tongotanak  tondu dau nga mimparagat nogi id gana pingkana'an.

## Koposion om kalaja
Nosusu isido ontok 1955 id Pulau Tikus, Pulau Pinang. Tapa dau i Abu Bakar Mohd Noor nopo nga kisakag do Benggali nga tama dau i Rohani Tan Abdullah (Tan Mooi Gee) nga kisakag do Sina mantad Hainan, China. Nakaanu i Fatimah do pondidikan gulu id Residency Road Girls School om pondidikan sikul takawas dau id St. George's Girl School, koduuduo sikul diti nopo nga hilo id Pulau Pinang. Minundaliu nogi isido id Kuala Lumpur montok mongoput do pinsingilaan dau id gana Komunikasi Massa hilo id Universiti Teknologi Mara (UiTM).

Kalapas naawi o pambalajalan dau id UiTM, duminaftar yau id *New Straits Times* sabaagi wartawan amali om notorimo nogi isido sumusuhut minomuru sabaagi monuunuat do abal "I Am Women". Kiwaa nogi gaab di Fatimah montok minluda id gana seni teater ii nabalajalan dau mantad sikul tosiriba om koumbal nakatanud do koposolimbahan id Kelab Teater Kuala Lumpur.

Maamaso mimparagat id gana teater, pinointutun i Fatimah kumaa di Datin Paduka Shuhaimi Baba om i Allahyarham Mustaffa Noor. Mimpuun mantad di, ogumu ahal teater, ingkono'on om suusuai po ii sinoriuk dosido om tuminanud nogi yau diolo do mimparagat id suang pamarakaman filem om drama televisyen.

Nolohou isido do ASTRO sabaagi monuunuduk montok ababayan realiti TV, Akademi Fantasia hinonggo tinahak isido do tonggungan montok monuduk do tongotulun id kawaawagu nogi id suang gana seni muzik om ingkono'on. Sumusuhut, minonuridong i Fatimah do Salt Media Consultancy om Artitude Productions ii popoinpangkal do editorial, kopolobusan do kakamot ii poinsuat, momoluda do tininmungan korporat id suang pogibaabarasan awam om tongoulun wagu id gana ingkono'on.
## Ponolikud
Suminawo isido miampai di Syed Zainal Rashid Al-Yahya om kiwaa apat tanak tondu, i Sharifah Aleya, Sharifah Amani, Sharifah Aleysha om i Sharifah Aryana ii ngawi diolo nga mimparagat nogi id suang gana ingkono'on.

## Sukuon
Ensiklopedia

**Ensiklopedia** (toi ko' **untuntoilaan** toi **ensaiklopedia**) nopo nga iso kawo karya sukuon, iso Kompendium i kiwaa kointigasan Maklumat mantad oinsanan raan Ilmu toi ko' poimbida. Nabaagi o ensiklopedia kumaa piipiro artikel toi ko' entri, koubasanan noulud tumanud pimato maya uhu artikel. Kemasukan ensiklopedia lebih panjang dan terperinci berbanding kamus-kamus biasa. Miampai umum, au miagal ponuangan do komoiboros i fokus kumaa maklumat Linguistik hogot toomod, artikel-artikel ensiklopedia manahak tarad kumaa fakta i papahangkum do tonsi toi ko' uhu artikel dii.

Kiwaa ogumu kawo ensiklopedia.Haro i kikoulalaho umum, miagal do *[[Encyclopædia Britannica]]* id suang boros Inggeris om *[[Brockhaus Enzyklopädie]]* id suang boros Jerman, om haro nogi i poimbida montok toisoiso gana, miagal do gana pongusapan, Falsafah, undang-undang om suusuai po. Kiwaa piipiro ensiklopedia suai i poinsuyad kanto montok toisoiso pomusarahan, om, miagal do *[[Bolshaya Sovetskaya Entsiklopediya|Bolshaya Sovetskaya Entsiklopediya]]*.

## Sukuon
Feby Febiola

**Feby Febiola** (nosusu id Jakarta ontok 24 Mikat 1978 kiumul 45 toun) nopo nga songulun miimingkono, modsisinding pm model Indonesia sinakagon Batak. Minongimpuun isido kalaja maya sinumiliu model doid majalah remaja. Nointutunan do ginumuan o ngaran dau maya sinetron *[[Tersanjung]]* sabaagi Tanta Amerika.

## Filemografi
### Filem

### Drama lipur lara

## Diskografi
* *Mengertikah* (2000)
* *Mengenal Kasihmu*
* *God is Beautiful*
* *Beautiful Worship*

## Sukuon
Ferdinand Porsche

**Ferdinando Porsche** (3 Manom 1875- 30 milatok 1981) nopo nga songulun inijior automotif om minongimpu'un komponi korita Porsche. Nointutunan isio soira minomonsoi korita **Petrol-lotirik hibrid koiso (''Lohner-Porsche'')** ***Volks Wagen Beetle,*** ***Mercedes-Ben SS/SSK,*** piipiro kinoburuon di toponsol om korita Porsche. Suai ko mantad di, nokowonsoi nogi isio o korita Porsche 1923 Benz Tropfenwagen i nonggo iti nopo korita nga korita lumba kooiso miampai pintangaan injin om kiuludan pacuan bulandai dohuri.
Fiji

**Fiji** nointutunan rasmi sabaagi Republik Fiji nopo nga iso pogun kopulauan id Selatan Lautan Pasifik, id boogian timur Vanuatu, barat Tonga om selatan Tuvalu.

## Sukuon
Filipina

*Filipina*', ointutunan sabaagu **Republik Filipina**, nopo nga pogun kepulauan id Asia Tenggara. Poinladsong id kotonobon Lautan Pasifik, ii nopo nga kiwaa 7,641 pulau, miampai linaab kiikiro 300,000 kilometer persegi, i binaagi kumaa tolu boogian geografi apangkal mantad koibutan kumaa kabaatan: Luzon, Visayas, om Mindanao. Miwolit o Filipina miampai Laut China Selatan id kotonobon, Rahat Filipina id kosilahon, om Rahat Celebes id kabaatan. Miilang ii do wolit maritim miampai Taiwan id koibutan, Jipun id koibutan kosilahon, Palau id kosilahon om kabaatan kosilahon, Indonesia id kabaatan, Malaysia id kabaatan kotonobon, Vietnam id kotonobon, om China id koibutan kotonobon. Pogun nopo diti nga pogun kohopod om duo id pomogunan, miampai mogikaakawo etnik om koubasanan. Manila nopo nga ibu negara Filipina om kakadayan nopo dau nga hilo id Quezon City. Koduo-duo nopo kakadayan diti nga hilo id wilayah Metro Manila.

## Nuut



## Sukuon
Finland

Republik Finland (Suomi: *Suomen tasavalta*; Svensk: *Republiken Finland*) toi ko' **Finland** nopo nga iso pogun id suang do watas Nordik Koibutan id benua Eropah di nosorilian do Rahat Baltik. Teluk Finland nopo diti nga miampaping kumaa Teluk Bothnia mantad kotonobon om ogontob do Sweden. Ibu negara Finland nopo nga iri no Helsinki om kakadayan koduo tagayo nopo nga ii no Tampere.

## Sukuon
Ferdinand Magellan

**Ferdinand Magellan** (1480 - 27 Ngiop 1521) nopo nga songulun penjelajah Portugis ii pinapaanjul do ekspedisi Sepanyol kumaa Hindia Timur mantad toun 1519 gisom do 1522, ii nosiliu sabaagi tulun pelayar koiso i nakaanu minomuli do Pomogunan. 

## Koposion gulu
Fernando nosusu id Sabrosa ontok toun 1480, miampai lima koompinayan kumaa di Pedro de Magalhaes, songulun bangsawan Portugis om mongigit jawatan datuk bandar Sabrosa om Alda de Mezquita. Iyau nopo nga minaganu timbabaon sabaagi do utusan diraja Permaisuri Leonor ontok umul tomulok. Berkhidmat isio sabaagi do pongutus Raja Manuel I ontok toun 1495.

## Sukuon
Fatimah Hashim

Tun **Fatimah binti Hashim** (25 Momuhau 1924 – 9 Milatok 2010) nopo nga Montiri Kebajikan Am Malaysia ontok 20 Mikat 1969 gisom 28 Mansak 1973 om nogi tondu koiso Malaysia i nosiliu sabaagi Montiri Kabinet Malaysia.

Sawo disido, i Tan Sri Abdul Kadir Yusof nokoumbal nosiliu do Luyar Pogun om Montiri Undang-Undang.

## Koposion Pogulu
Nosusu isido id Parit Keroma, Muar, Johor, om nokotorimo i Fatimah do pondidikan id Sekolah Melayu Lelaki Parit Keroma, Muar, tu aiso po sikul montok tangaanak tondu id kampung dii ontok dii. Minongoput isido sinikulan id Sekolah Melayu Perempuan Mersing om mininsingilo Boros Inggeris id sikul dongotuong miampai songulun mongingia' Sikul Convent Johor Bahru.

Mimpuun i Tun Fatimah popokito rahi montok karaja kebajikan mantad di poinsikul po. Maso poinsikul, isido nopo nga songulun i aparagat om nokoumbal nosiliu Luguan Linimput Balajaran om Luguan Tinimungan Sekolah Melayu Perempuan Mersing , Luguan Tinimungan (tangaanak tondu) ababayan momutanom kinotuan, om luguan tinimungan minguyat minongoi id pialaan minguyat sikul-sikul pogun Johor id Sekolah Air Molek.

Ontok 2016, tinuridong o Sekolah Menengah Kebangsaan Tun Fatimah Hashim id Johor Bahru, Jalan Nibong 48, Taman Daya. Sundung do ingkaa, aiso o Asrama do sikul diti. Minonuhu o PPD di SMK Taman Daya 3 montok mongolon ngaran kumaa SMK Tun Fatimah Hashim ontok 7 Momuhau 2015 maya Encik Rohaizad bin Mohd Hanafiah, Penolong PPD Perhubungan. Nokoumbal isio nosiliu do mongingia'.

## Sukuon
Florence Nightingale

**Florence Nightingale** OM RRC DStJ (/ˈnaɪtɪŋɡeɪl/; 12 Mikat 1820 – 13 Magus 1910) songulun sosial reformer Inggeris, statistik om nokoruba nogi pongusapan moden.   Nointutunan isido mantad di pakalajaan dau sabaagi monijor om noos maamaso Mansangod Crimean hinonggo momolingos isido di soudor i nongosuhat  hilo Constantinople.  Mantad dii, kadar kapatayon nopo nga nokoingkuri tu pinopoingkawas isido do kolidangan om standard koposion isoiso di soudor.  Mantad reputasi di osonong, nonuan isido pongundodoitan sabaagi ikon id koubasan Victorian, om linohou nogi isido do   "The Lady with the Lamp" toi ko' "Tondu i Kisumbu"  tu' mongoi isido intong di soudor do nongosuhatan id tangatuong.

## Sukuon
Francis Xavier

**[[Santo]] Francis Xavier** toi ko' i nointutunan nogi sabaagi do ngaran sandad dau ii **Francisco de Jaso y Azpilicueta** (7 Ngiop 1506, Navarre, Sepanyol -  Momuhau 1552, Pulau Shangchuan, China) nopo nga songulu o Mubaligh perintis Gereja Katolik Rom. Nosusu isio hilo id :en:Navarre, Sepanyol. Ii Xavier nopo diti nga songulun nogi mokiikinobos di Santo Ignatius Loyola.  Suai ko' ilo', nointutunan nogi yau do sosongulun di moniinimpuun do Persatuan Yesus (nointutunan nogi sabaagi Tarikat Jesuit) hilo id Montmartre, Perancis ontok di toun 1534 . Minomorintis i Xavier do misi Gereja Katolik kumaa doid rantau Asia, loolobi po id wilayah-wilayah Empayar Portugis. Okon ko' ilo' no, kirahung nogi isio doid kapasarabakan om kapanamangan do do ponontudukan do  Katolik id Goa, India. Suai ko' ilo', minomolopor nogi i Xavier kokomoi do misi Gereja Katolik kumaa doid wilayah-wilayah di pogulu nopo diri nga amu po insan do tinuka' do mubaligh-mubaligh Katolik. Poomitanan nopo nga Melaka, Borneo, Kepulauan Maluku om nogi Jepun.

## Koposion pogulu
Nosusu i Francis Xavier id istana paganakannya dau id nombo do poingili iti id kota Xavier i pointoning do kota Pamplona, Navarre. Montok do kotolinahasan di lobi aralom, nosusu i Xavier id suang do paganakan do bangsawan kerajaan Navarre om nogi tanak tomulok di Juan de Jaso, momiimisunud kumaa baginda John III, Raja Navarre.

Ontok di toun 1512, sinungod om naanu do soudor Castille om Aragon (i binoyoon di Fadrique Álvarez de Toledo) o pogun do Navarre. Tongotabang di Francis Xavier nakaanu do boogian id suang do piuhupan miampai pomolintahan Perancis-Navarre doid goos montok manganu kawagu do wilayah di nasanganu diri. Sundung pia miagal diri nga nokokirar yolo gisom do koinsanai nopo do tana' paganakan di Francis Xavier nga nosita om hinumput nogi o benteng istana' do walai diolo. Minidu pogun o tapa' di Xavier ontok toun 1515 maamaso po do omulok isio id nombo do kiumul do siam nogi o toun.

## Sukuon
Francisca Ester Nain

**Francisca Ester Nain** nopo nga' Unduk Ngadau Kota Belud antakan di toun 2015 om nokosuang id Top 15 id suang Pialaan Unduk Ngadak Kaamatan toun dii. 2 toun kalapas dii, antakan di 2019, nakalantoi isido Gelaran Unduk Ngadau Kaamatan 2019 miampai isido no nokoponimbar do poguhatan id boros sondii (Dusun). Nakalantoi isido do Miss Tourism and Culture Universe Malaysia 2018. Nakalantoi numbur kolimo id pialaan sompomogunan, om minogoit do gelaran Miss Popular Award. Isisdo no ii nakaanu minongigit do gelaran UNK (solinaid 2 toun) gama do pandemik Covid-19..

## Sukuon
Franky Sihombing

**Franky Sihombing** (nosusu ontok 18 Manom 1969) nopo nga songulun artis muzik om monunupu sinding i kibansa Indonesia. Isio nopo nga songulun modsisinding ugama Kristian.

## Koposion Sondau-dau (peribadi)
Nosusu i Franky Sihombing hilo id Jakarta ontok 18 Manom 1969 songulun modsisinding ugama Kristian.

Ontok nopo di toun 2006, sinumawo isio miampai songulun artis ointutunan i kingaran do Feby Febiola, alapas nokopitongkiad miampai sawo dau di kumoiso. Franky Sihombing nogi nga tapa di modsisinding ointutunan ii no Petra Sihombing.

## Kotimpuunon do Karier
Minongimpuun i Franky Sihombing do karier toi ko pakalajaan ontok toun 1989 miampai tinimungan kingaran "Ezra" i numaan kawagu simbanai ngaran kalapas tolu toun sumiliu "Voice of Galilea" om nointigasan miampai "VOG", iso tinimungan muzik *kerohanian* i minopopoingkawas do sinding rohani doid pogun.

Sundung do nakalantoi mamagayat ginawo miampai sinding rohani, minaganu o VOG kootuson do tumingkod (bubar). Minomili i Franky sumilu susuminding solo ontok 1995. Pinalabus o album koiso disio ontok toun 1995 i kiuhu do  "Rayakan" om nakalantoi sabaagi album mogioput-oput gisom versi koonom.

## Sinuku'
Frenerietta Sobitun

**Frenerietta Sobitun** nopo nga songulun di nakalantoi sabaagi Unduk Ngadau Kaamatan ontok toun 2022. Isido nopo diti nga songulun di olumis om olundus kopio om kikalaja sabaagi songulun mongingia'. Mongia' isido id Sikul Kabansaan Sungai-Sungai Beluran Sabah miampai do mato balajalan do Pondidikan Ponondulian. Kinoyonon nopo do sikulan diti nga id pisuk om id suang kopio do kokompungan id Sabah. Naanu di tati Frenerietta o tantaman mongia' id sikulan diti sundung poingkuro po sinodu do koiyonon diti montok popoindalan do tonggungan sabaagi do songulun mongingia'.
Gabungan Rakyat Sabah

**Gabungan Rakyat Sabah** toi ko' GRS nopo nga iso mantad ogumu parti pulitik id Sabah. Parti diti nogi nga iso piomungan montok piipiro parti pulitik suai id Sabah. Pinodaftar o piomungan diti id soibau do Akta Pertubuhan 1966 om papasaga o 'keahlian terus kumaa ahli pulitik sundung amu pointanud do parti komponen id suang do piomungan dii. GRS id Sabah nopo nga kopiagal-agal do parti GPS (Gabungan Parti Sarawak) id Sarawak tu popopromosi do kopiunungan id piolitan momuruan parti lokal om nogi mogigion lokal. Nakaanu o parti GRS diti do pisokodungan mantad mogigion id boogian Pantai Barat, Pedalaman om Pantai Timur.

Pinadaftar o parti GRS maya rasmi ontok 11 Gomot 2022 id Jabatan Pedaftaran Pertubuhan Malaysia (JPPM) om nakaanu kasagaan montok momonsoi logo mantad Suruhanjaya Pilihan Raya Malaysia (SPR). Parti GRS koingkakat mantad 7 parti komponen miagal do parti GAGASAN, PBS, SAPP, STAR, USNO, LDP, PHRS om miampai **keahlian terus GRS'.'' GRS nopo nga parti piomungan di kiharo piomungan bobos togumu id Malaysia ii nopo nga koingkakat mantad 7 parti.

Id pogulu, GRS popiamung do Parti Perikatan Nasional, Barisan Nasional, Parti Bersatu Sabah, parti-parti lokal om ahli-ahli pulitik bibas no om nakalantoi do majoriti torikohonon montok pilihan raya Pogun Sabah 2020 ontok 27 Milau 2020.
Ontok toun 2022, piniamung o bagas parti id piomungan di miagal do Gabungan Bersatu Sabah (GBS), United Borneo Alliace (UBA), om nogi tulun pulitik bibas. Gama dii, nokosiliu GRS sabaagi iso parti di popiamung parti puitik lokal no. Nokosiliu o Parti GRS sabaagi parti lokal koduo di minomuruan pogun Sabah sumusuhut do piomungan Pasok-PBS ontok toun 1985.

== Sajara ==

=== Kinoingkakatan Parti Pulitik id Sabah ===
Datuk Seri Panglima Hajiji Noor nopo nga tulun di minongimpu do piomungan diti montok pilihan raya Sabah id toun 2020. Kogumuan momuruan id Sabah pinapasaga do piomungan diti tu kopiunung do impohon di pinotutun di Datu Seri Panglima Jeffrey Kitingan, Datuk Seri Panglima Hajiji Noor, Datuk Seri Panglima Yong Teck Lee om Datuk Seri Panglima Maximus Ongkili, ii nopo nga ''<nowiki/>'piomungan tempatan** ontok 12 September 2020. agayo rahi mogigion Sabah montok parti diti tu kaanu popoburu pogun sondii.

### Memororandum Pilihan Raya Pogun
Ontok 9 Milatok 2021, nokoimbulai o iso memorandum pisokodungan montok parti-parti id soibau do kotoinaan Gabungan Rakyat Sabah (GRS) om natandatangan do koinsanan momuruan parti di nokopiamung. Piomungan nopo diti nga magada do koposugkuan do tulun om loobi po parti pulitik mantad labus.
Gamḇal

**Gamḇal** (Inggilis : image, picture) nopo nga tinimungan do titik, garis, bidang, om wotik do momonsoi tiso-iso kokitanan. Koubasanan do okito maya do duo pongotulan, miagal do linukisan, ginambar, om okito id tolu pongotulan, miagal do bukakak.

## Susuyan Kodori

Tumanud do susuyan, ginuno do tulun ot gamḇal montok do poposunud kopoposion monikid tadau diolo. Koubasanan do lukison diolo nopo nga iri tongoburu-buru. Otumbayaan yolo do nung lukison diolo gamḇal diri, kapangagamit yolo do lobi ginumu buru-buru. Linukisan diolo diti ogumu okito id tolig do kuang watu it monoroinsan noh do opintoliban do tulun suai.

Gamḇal di kumoiso do linukis nopo nga ontok 35,000 toun pogulu. Mantad dilo, noktimpuun tongotulun do momolukis tumanud do longon diolo. Mononoriuk susuyan minongolohou timpu dilo do timpu kopolobusan pomusarahan. Linukisan id kuang nokito di Maria, songulun tanak hahangai di mononoriuk susuyan pinungaranan do Marsilino Di Sautuola (Marcelino De Sautuola) ontok toun 1879, kirupa do sontinimungan *Auroch* (sapi bolih (Inggilis: Ox) it alaid no do nopupus) id kuang Altamira, Spanyol boogian koibutan. Sumusuhut dilo, nokito gamḇal di nokodori om nokotonuh id kuang Lasauk (Lascaux), Paransis ontok toun 1940. Nopunsuan do gamḇal *mammoth*, *bison*, tambang kutub om kuda id tolig do kuang nokomoi. Haro nogi linukisan iy nokito ontok toun 1969 id gua sosomok do Twyfelfontein, Namibia, kiumur solinaid 30,000 toun. Linukisan id gua Chauvet, Paransis boogian barat daya, nokito ontok toun 1994 om kiumur solinaid do 31,000 toun. Linukisan dilo winonsoi momoguno do tohun, kapur, arang batu, om susuai poh. Iso karalano di noubasanan do tulun gulu-gulu do momonsoi gamḇal nopo nga popotokop do longon diolo id tolig do kuang om tiasan do tongoroun di napapa diolo toi watu do kiwotik. Wotik di asaru do gunoon nopo nga aragang, obuhou, osilou om oitom it milo do wonsoion mantad nunu nopo miagal do raha pigoulon do lunok.